باش ناظیر بینا‌لی ییل‌دیریم، دونیادا عینی آندا اوچ دنه ترور تشکیلاتی ایله موباریزه ائدن باشقا بیر اؤلکه اولمادیغینی ایفاده ائده‌رک، تورکیه‌نین ایسه فتح الله‌چی ترور تشکیلاتی پارالل دولت یاپیلانماسی (فتو / پ.د.ی)، پ.ک.ک و داعش ترور تشکیلاتییلا آمان‌سیز موباریزه ائتدیگینی سؤیله‌دی.
باش ناظیر بینا‌لی ییل‌دیریم، پرزیدنت کوللیه‌سی مدنیت کونگره مرکزینده چئوره پروژه‌لری آچیلیش مراسیمینده دانیشدی.
دونیانین داعش ایله موباریزه ائدیرمیش کیمی داوراندیغینی ایفاده ائدن ایلدیریم؛
"گئرچکده موباریزه ائدن یوخدور. تک موباریزه‌نی وئرن تورکیه. فیرات قالخانی ایله البابی دا حلۀ ائتدیک و اورا‌داکی اینسان‌لار نورمال حیات‌لارینا قاییتدی‌لار." دئدی
تورکیه‌نین بیر طرف‌دن 5 ایلدیر 3 میلیون سوریه‌لی‌نین باغرینا باسدیغینی ایفاده ائدن باش ناظیر؛
"بونونلا دا محدود دئییل. اژه آدالاریندان‌ گئتمک اوچون دنیزه آچیلان 5 ایلده 50 مین اینسانی اؤلومدن قایتاردیق. بیزیم اینانجیمیزا گؤره بیر آدامی یاشاتسا بئله بوتون دونیانی یاشاتمیش کیمی اولور." شکلینده دانیشدی.
